gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 9077, del 06-05-2021 (2021/4128)

Suspensió de la licitació número 68C19182. Concessió demanial per a la construcció i explotació d'un varador al port de Torrevieja.
-----------------------------------------------------------------------------------------------------------------------------------

### Dades del document

Número de DOGV
:   9077

Data del DOGV
:   06-05-2021

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2021/4128


Data del document
:   15-04-2021

Organisme emissor
:   Conselleria de Política Territorial, Obres Públiques i Mobilitat

Tipus de document
:   Anunci

Anàlisi jurídica

 Descriptors 

:   * Conselleria de Política Territorial, Obres Públiques i Mobilitat
    * contracte administratiu

Suspensió de la licitació número 68C19182. Concessió demanial per a la construcció i explotació d'un varador al port de Torrevieja. [2021/4128]  
Advertits errors materials, de fet o aritmètics en una part de les bases que han de regir el procediment d'atorgament de la concessió més amunt indicada, susceptibles de poder ocasionar dubtes sobre la seua interpretació, i de conformitat amb el que s'estableix en l'article 109.2 de la Llei 39/2015, d'1 d'octubre, del procediment administratiu comú de les administracions públiques, s'informa que se suspén el procediment de licitació mentre es rectifiquen aquests errors i s'esmenen mitjançant la correcció dels plecs de referència.  
  
Per això, amb la finalitat d'evitar en la mesura del possible aquests dubtes interpretatius, després de la revisió dels plecs i la seua oportuna correcció, es publicaran els nous plecs rectificats en la pàgina web de la conselleria, i, així mateix, es publicarà un nou anunci de licitació en el Diari Oficial de la Generalitat Valenciana, i s'obrirà un nou termini per a la presentació de proposicions.  
  
València, 15 d'abril de 2021.- La directora general de Ports, Aeroports i Costes: Maria Luisa Martínez Mora.
Diari Oficial de la Generalitat Valenciana


Sumari del DOGV 9037, del 09-03-2021 (2021/1737)

Notificació de la sentència dictada en el judici verbal número 443/2020.
------------------------------------------------------------------------

### Dades del document

Número de DOGV
:   9037

Data del DOGV
:   09-03-2021

Secció del DOGV
:   IV. ADMINISTRACIÓ DE JUSTÍCIA

Número del document
:   2021/1737


Organisme emissor
:   Jutjat de Primera Instància i Instrucció Número 2 de Vinaròs

Tipus de document
:   Edicte

Notificació de la sentència dictada en el judici verbal número 443/2020. [2021/1737]  
Notificació de la sentència dictada en el procediment verbal número 443/2020  
Procediment judici verbal 433/2020  
En aquest procediment de judici verbal 433/2020, seguit a instàncies de Buildingcenter, SAU, contra ocupants ignorats avinguda del Maestrat, número 32, s'ha dictat la sentència que té l'encapçalament i la dispositiva que, literalment, són com segueix:  
  
«Sentència número 23/2021  
Jutgessa que la dicta: Amparo Alcoy Puchades.  
Lloc: Vinaròs.  
Data: 23 de febrer de 2021.  
De: Buildingcenter, SAU.  
Procurador: Mauricio Gordillo Alcalá.  
Advocat: Enrique Alabadi Toledo.  
Contra: ocupants ignorats avinguda del Maestrat, número 32.  
Dispositiva  
Estime la demanda formulada pel procurador Mauricio Gordillo Alcalà, en nom i representació de Buildingcenter, SAU, contra ocupants ignorats de l'habitatge unifamiliar adossat siti a Traiguera, avinguda del Maestrat, número 32; declare que l'ocupació de l'habitatge esmentat és en precari i, en conseqüència, condemne els demandats, una vegada que siga ferma aquesta sentència, a deixar lliure i a la disposició de l'actora l'immoble, amb l'advertència que en seran llançats si no ho efectuen. Tot això, amb condemna expressa a costes a la part demandada.»  
  
Vinaròs, 24 de febrer de 2021.- El lletrat de l'Administració de justícia: Sergio Bustamante Valent.
Diari Oficial de la Generalitat Valenciana


Sumari del DOGV 9040, del 12-03-2021 (2021/2293)

RESOLUCIÓ de 2 de març de 2021, de la Conselleria d'Hisenda i Model Econòmic, per la qual s'autoritza la inclusió, en l'annex d'inversions reals del programa 311.10, Direcció i serveis generals, de la Vicepresidència i Conselleria d'Igualtat i Polítiques Inclusives del projecte d'inversió EA270 «Adquisició d'edificis administratius» per import de 569.221,20 euros. (Exp. 16.001/21-016)
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9040

Data del DOGV
:   12-03-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/2293


Data del document
:   02-03-2021

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 2 de març de 2021, de la Conselleria d'Hisenda i Model Econòmic, per la qual s'autoritza la inclusió, en l'annex d'inversions reals del programa 311.10, Direcció i serveis generals, de la Vicepresidència i Conselleria d'Igualtat i Polítiques Inclusives del projecte d'inversió EA270 «Adquisició d'edificis administratius» per import de 569.221,20 euros. (Exp. 16.001/21-016) [2021/2293]  
  
La Vicepresidència i Conselleria d'Igualtat i Polítiques Inclusives ha posat de manifest les dificultats per a disposar d'espai adequat per a la totalitat de la plantilla dels Serveis Territorials de València, per la qual cosa s'ha proposat a la Direcció General del Sector Públic i Patrimoni l'adquisició de l'immoble situat en l'avinguda de l'Oest, número 39, de València, que la direcció general esmentada ha valorat mitjançant informe de data 18 de novembre de 2020, en un import de 569.221,20 euros i aquest immoble es considera adequat per al fi.  
  
A fi de procedir a l'adquisició del referit immoble, la Vicepresidència i Conselleria d'Igualtat i Polítiques Inclusives proposa la inclusió d'un nou projecte EA270 «Adquisició d'edificis administratius» en l'annex d'inversions de programa 311.10, Direcció i serveis generals, amb una consignació de crèdit de 569.221,20 euros, mitjançant ajustos entre les dotacions de la resta de projectes recollits en aquest.  
  
A aquest efecte i en virtut del que es disposa en els articles 21 i 24 de la Llei 4/2020, de pressupostos de la Generalitat per a 2021, aquesta Conselleria d'Hisenda i Model Econòmic adopta la següent resolució:  
  
Primer i únic  
Autoritzar la inclusió, en l'annex d'inversions reals del programa 311.10, Direcció i serveis generals, aplicació pressupostària 89.58.14.831.41.1, del projecte d'EA270 «Adquisició d'edificis administratius», per import de 569.221,20 euros.  
  
València, 2 març de 2021.- El conseller d'Hisenda i Model Econòmic: Vicent Soler i Marco.
Diari Oficial de la Generalitat Valenciana


Sumari del DOGV 9097, del 01-06-2021 (2021/5442)

Informació pública de la declaració d'interés comunitari per a una atribució d'ús i aprofitament en sòl no urbanitzable, relativa a la regularització d'indústria de fabricació i reparació de palets, en el terme municipal de Crevillent.
-------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9097

Data del DOGV
:   01-06-2021

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2021/5442


Data del document
:   07-05-2021

Organisme emissor
:   Conselleria de Política Territorial, Obres Públiques i Mobilitat

Tipus de document
:   Anunci

Descriptors 

:   * Conselleria de Política Territorial, Obres Públiques i Mobilitat
    * pla d'urbanisme
    * administració local

Informació pública de la declaració d'interés comunitari per a una atribució d'ús i aprofitament en sòl no urbanitzable, relativa a la regularització d'indústria de fabricació i reparació de palets, en el terme municipal de Crevillent. [2021/5442]  
Havent-se admés a tràmit, d'acord amb el que es preveu en la Llei 5/2014 de la Generalitat, de 25 de juliol, d'ordenació del territori, urbanisme i paisatge, l'expedient DIC-20/0326 promogut per Valoraciones Reciclajes Circular, SL, per a la regularització d'indústria de fabricació i reparació de palets, situada en polígon 20, parcel·la 185 del terme municipal de Crevillent, per mitjà del present edicte se sotmet a informació pública el projecte de l'actuació, de conformitat amb el que es disposa en l'apartat a de l'article 206.4 del citat text legal, durant el termini de 20 dies hàbils des de la publicació del present edicte en el Diari Oficial de la Generalitat Valenciana, dins del qual pot ser examinat en la pàgina web https://ovius.gva.es/oficina\_tactica/?idioma=es\_es#/tramita/25598/64493U25W6084C0009, podent dirigir-se al Servei Territorial d'Alacant trucant al telèfon 012 citant la referència DIC corresponent, si sorgeix algun problema d'accés.  
  
  
Alacant, 7 de maig 2021.- El cap del Servei Territorial d'Urbanisme: Miguel Nicolas Halabi Antón.
Diari Oficial de la Generalitat Valenciana


Sumari del DOGV 9111, del 21-06-2021 (2021/6403)

Notificació de la sentència dictada en el judici verbal número 1104/2020.
-------------------------------------------------------------------------

### Dades del document

Número de DOGV
:   9111

Data del DOGV
:   21-06-2021

Secció del DOGV
:   IV. ADMINISTRACIÓ DE JUSTÍCIA

Número del document
:   2021/6403


Organisme emissor
:   Jutjat de Primera Instància Número 2 d'Orihuela

Tipus de document
:   Edicte

Notificació de la sentència dictada en el judici verbal número 1104/2020. [2021/6403]  
Raquel Manuel Sánchez, lletrada de l'Administració de justícia del Jutjat de Primera Instància número 2 d'Orihuela, faig saber que, en les actuacions de judici verbal seguides en aquest jutjat sota el número 001104/2020, a instàncies de la part actora, comunitat de propietaris Lomas del Golf contra Francis Ian Pratt s'ha dictat una sentència de data 26/05/2021.  
Se li fa saber que té a la seua disposició en la secretaria d'aquest jutjat una còpia de la resolució esmentada, i que contra aquesta no es pot interposar cap recurs.  
I perquè valga de notificació a Francis Ian Pratt, actualment en parador desconegut, expedisc aquest edicte perquè siga publicat en el Diari Oficial de la Generalitat Valenciana, i perquè siga col·locat en el tauler d'anuncis d'aquest jutjat.  
  
Orihuela, 27 de maig de 2021.- La lletrada de l'Administració de justícia: Raquel Manuel
Diari Oficial de la Generalitat Valenciana


Sumari del DOGV 9087, del 19-05-2021 (2021/4470)

Informació pública de la pèrdua de la carta de pagament número 462018M263.
--------------------------------------------------------------------------

### Dades del document

Número de DOGV
:   9087

Data del DOGV
:   19-05-2021

Secció del DOGV
:   V. ANUNCIS - C) ALTRES ASSUMPTES

Número del document
:   2021/4470


Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Anunci

Informació pública de la pèrdua de la carta de pagament número 462018M263. [2021/4470]  
S'ha extraviat l'original de la carta de pagament número 961070X632, expedida per l'IVAT València Tresoreria, en data 13 de juny de 2018, corresponent a la fiança per 368,41 euros, a nom de Francisco Molina Muñoz, en relació amb l'expedient ATLINE/2013/225/46, JUEXPR/2018/1/46, línia mixta aereosubterrània 20 kV, Gausa i Pla del Bou, terme municipal Sagunt, finca 10, polígon 44, parcel·la 72.  
  
En compliment del que es disposa en l'apartat tercer de l'Ordre de 14 de febrer de 1986, modificada per l'Ordre de 16 de desembre de 1996, de la Conselleria d'Economia i Hisenda, per la qual es regula el procediment de constitució i devolució de fiances, resolc:  
Fer públic l'extraviament de la carta de pagament indicada i previndre la persona en poder de la qual es trobe que la presente en l'IVAT València, Tresoreria. Es tornarà la fiança indicada al seu titular si, transcorreguts dos mesos des de la publicació de la pèrdua en el Diari Oficial de la Generalitat Valenciana, no es produeix cap reclamació.  
  
  
València, 21 d'abril de 2021.- El director territorial de València: Santiago García Gallego.
Diari Oficial de la Generalitat Valenciana


Sumari del DOGV 9022, del 17-02-2021 (2021/918)

Notificació de la sentència dictada en el procediment ordinari número 622/2018.
-------------------------------------------------------------------------------

### Dades del document

Número de DOGV
:   9022

Data del DOGV
:   17-02-2021

Secció del DOGV
:   IV. ADMINISTRACIÓ DE JUSTÍCIA

Número del document
:   2021/918


Organisme emissor
:   Jutjat de Primera Instància Número 4 de Torrent

Tipus de document
:   Edicte

Notificació de la sentència dictada en el procediment ordinari número 622/2018. [2021/918]  
M. José Latorre Arfella, lletrada de l'Administració de justícia del Jutjat de Primera Instància número 4 de Torrent, faig saber que, en el procediment ordinari núm. 622/18, seguit a instàncies d'FCA Capital Spain EFC, SA, representat per la procuradora Ana García Llacer Bort, contra Salvador Valdés Nicolás, s'ha dictat la sentència que té l'encapçalament i la dispositiva com segueix:  
Sentència núm. 280/220  
Torrent, 18 de desembre de 2020.  
Jesús Ros Uríos, magistrat del Jutjat de Primera Instància número 4 de Torrent i del seu partit, he vist les actuacions de judici ordinari, registrades amb el número 622/2018, promogudes per la procuradora Ana García Llacer Bort, en nom i representació d'FCA Capital Spain EFC. Amb l'assistència lletrada d'Enrique López Maestro Muñoz, contra Salvador Valdés Nicolás, en situació processal de rebel·lia, en reclamació de 17.930,82 euros, interessos i costes.  
  
«Dispositiva  
Estime la demanda interposada per la procuradora Ana García Llacer Bort, en nom i representació d'FCA Capital Spain EFC, contra Salvador Valdés Nicolás; en conseqüència, condemne Salvador Valdés Nicolás a abonar a l'actora la quantitat de dèsset mil nou-cents trenta euros amb huitanta-dos cèntims (17.930,82 euros), més l'interés legal des de la interpel·lació judicial, incrementat en dos punts des de la data d'aquesta resolució, i el condemne, igualment, al pagament de les costes processals.  
Expediu una testimoniança d'aquesta resolució, que s'unirà a les actuacions, i en quedarà l'original en el llibre de sentències.  
Mode d'impugnació: mitjançant un recurs d'apel·lació per a l'Audiència Provincial de València (art. 455 LECn).  
El recurs s'ha d'interposar per mitjà d'un escrit que s'ha de presentar, en aquest jutjat, dins del termini de 20 dies hàbils, comptador a partir de l'endemà de la notificació, i que es limite a citar la resolució apel·lada i a manifestar la voluntat de recórrer contra aquesta, amb la indicació dels pronunciaments que impugna (art. 457.2 LECn).  
Aquesta és la meua sentència, que pronuncie, mane i signe. El jutge.»  
  
I, atés que es desconeix el parador del demandat, Salvador Valdés Nicolás, expedisc aquest edicte perquè li valga de notificació en deguda forma.  
  
Torrent, 29 de gener de 2021.- La lletrada de l'Administració de justícia: M. José Latorre Arfella.
Diari Oficial de la Generalitat Valenciana


Sumari del DOGV 9172, del 13-09-2021 (2021/9146)

RESOLUCIÓ de 9 de setembre de 2021, de la consellera d'Innovació, Universitats, Ciència i Societat Digital, per la qual es disposa el cessament de personal eventual.
---------------------------------------------------------------------------------------------------------------------------------------------------------------------

### Dades del document

Número de DOGV
:   9172

Data del DOGV
:   13-09-2021

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2021/9146


Data del document
:   09-09-2021

Organisme emissor
:   Conselleria d'Innovació, Universitats, Ciència i Societat Digital

Tipus de document
:   Resolució

Anàlisi jurídica

 Descriptors 

:   * Conselleria d'Innovació, Universitats, Ciència i Societat Digital

RESOLUCIÓ de 9 de setembre de 2021, de la consellera d'Innovació, Universitats, Ciència i Societat Digital, per la qual es disposa el cessament de personal eventual. [2021/9146]  
De conformitat amb el que es disposa en l'article 20 de la Llei 4/2021, de 16 d'abril, de la Generalitat, de la funció pública valenciana (DOGV 9065, 20.04.2021), així com en el Decret 185/2015, de 16 d'octubre, del Consell, pel qual es regula el personal i els llocs de naturalesa eventual de l'Administració de la Generalitat (DOGV 7640, 21.10.2015), modificat pel Decret 105/2019, de 5 de juliol, del Consell, pel qual s'estableix l'estructura orgànica bàsica de la Presidència i de les conselleries de la Generalitat (DOGV 8590, 12.07.2019), resolc:  
  
Únic  
El cessament de María Luisa Mira Pina com a personal eventual amb funcions d'assessora de premsa de membres del Consell, (cat. C2), lloc 33794, a Alacant, agraint-li els serveis prestats.  
  
Aquesta resolució produeix efectes des del 13 de setembre de 2021.  
  
Alacant, 9 de setembre de 2021.- La consellera d'Innovació, Universitats, Ciència i Societat Digital: Carolina Pascual Villalobos.
Diari Oficial de la Generalitat Valenciana


Sumari del DOGV 9094, del 27-05-2021 (2021/4749)

Oferta pública d'ocupació per a l'exercici 2021.
------------------------------------------------

### Dades del document

Número de DOGV
:   9094

Data del DOGV
:   27-05-2021

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2021/4749


Data del document
:   03-05-2021

Organisme emissor
:   Ajuntament de Xirivella

Tipus de document
:   Anunci

Descriptors 

:   * Xirivella
    * concurs administratiu

Oferta pública d'ocupació per a l'exercici 2021. [2021/4749]  
Amb aquest anunci es fa pública, mitjançant la Resolució de la Regidoria de Recursos Humans, Projectes Europeus, Desenvolupament Local i Ocupació núm. 903/2021, de 25 d'abril, l'oferta pública d'ocupació (OPO) corresponent a l'exercici 2021, en els següents termes:  
  
Primer  
Aprovar l'oferta pública d'ocupació per a l'exercici 2021, basant-se en l'argumentació que consta en aquesta resolució, incloent-hi els llocs de treball següents:  
  
Número lloc Denominació Classificació  
30 Personal tècnic de serveis socials Escala administració especial, subescala tècnica, classe superior, grup A, subgrup A1  
57.a Administratiu de tresoreria Escala administració general, subescala administrativa, grup C, subgrup C1.  
  
  
  
Xirivella, 3 de maig de 2021.- El regidor de Recursos Humans, Projectes Europeus, Desenvolupament Local i Ocupació: Francisco Roque Navarrete Martínez.
Diari Oficial de la Generalitat Valenciana


Sumari del DOGV 9039, del 11-03-2021 (2021/1934)

Notificació de la sentència dictada en el procediment ordinari número 544/2010.
-------------------------------------------------------------------------------

### Dades del document

Número de DOGV
:   9039

Data del DOGV
:   11-03-2021

Secció del DOGV
:   IV. ADMINISTRACIÓ DE JUSTÍCIA

Número del document
:   2021/1934


Organisme emissor
:   Jutjat de Primera Instància i Instrucció número 1 de Montcada

Tipus de document
:   Edicte

Notificació de la sentència dictada en el procediment ordinari número 544/2010. [2021/1934]  
En el procediment de judici ordinari número 544/19, seguit a instàncies de Banco Sabadell, SA, contra María Carmen Ortega Romero, María Luisa Nieto Grande, Pedro Ibar Franco i Julian Ibar Franco, s'ha dictat la sentència que té la dispositiva que, literalment, és com segueix:  
  
«Primer. Estime parcialment la demanda formulada per la mercantil, Banco de Sabadell, SA, contra Pedro lbar Franco, María del Carmen Ortega Romero, Julián Ibar Franco i María Luisa Nieto Grande; condemne la part demandada a pagar a la mercantil actora la quantitat de 2.683,33 euros (dos mil sis-cents huitanta-tres amb trenta-tres euros), més els interessos legals a partir de la interpel·lació judicial, sense inclusió dels interessos moratoris pactats.  
Segon. Declare la nul·litat de la clàusula 4a-5 sobre comissió per impagament del contracte de préstec hipotecari subscrit per les parts.  
Tercer. Declare la nul·litat de la clàusula 6a sobre interessos de demora del contracte de préstec hipotecari subscrit per les parts.  
Quart. Declare la nul·litat de la clàusula 6a bis sobre venciment anticipat del contracte de préstec hipotecari subscrit per les parts.  
Cinqué. En aquest procediment, cada part haurà d'abonar les costes causades a instàncies seues; i les comunes, a mitges.  
Notifiqueu aquesta resolució a les parts.  
Mode d'impugnació: mitjançant un recurs d'apel·lació per a l'Audiència Provincial de València.»  
  
I, atés que es desconeix el parador de la demandada, María Luisa Nieto Grande, expedisc aquest edicte perquè li valga de notificació en deguda forma.  
  
Moncada, 20 de gener de 2021.- La lletrada de l'Administració de justícia: Esther Francisca Calero Navarro.
Diari Oficial de la Generalitat Valenciana


Sumari del DOGV 9033, del 03-03-2021 (2021/1553)

Notificació de la sentència dictada en el judici verbal número 284/2017.
------------------------------------------------------------------------

### Dades del document

Número de DOGV
:   9033

Data del DOGV
:   03-03-2021

Secció del DOGV
:   IV. ADMINISTRACIÓ DE JUSTÍCIA

Número del document
:   2021/1553


Organisme emissor
:   Jutjat de Primera Instància Número 3 de Benidorm

Tipus de document
:   Edicte

Notificació de la sentència dictada en el judici verbal número 284/2017. [2021/1553]  
Judici verbal (250.2) [vrb] - 000284/2017  
Demandant: Hidraqua, Gestión Integral de Agua de Levante, SA.  
Procuradora: Carolina Martí Sáez.  
Demandada: herència jacent de Pucher Valkenburg.  
En el judici verbal (250.2) [vrb] - 000284/2017, s'ha dictat sentència, en la qual consta, com a part demandant, Hidraqua Gestión Integral de Agua de Levante, SA; i, com a part demandada, l'herència jacent de Pucher Valkenburg.  
D'acord amb la Instrucció número 6/2012, de la Secretaria General de l'Administració de Justícia, queden les actuacions a l'oficina judicial a la disposició dels interessats.  
La resolució és ferma, ja que no és susceptible de cap recurs d'apel·lació (article 455.1 de la Lec).  
Les dades personals que es posen a la disposició de les parts s'han de tractar amb confidencialitat i per a les finalitats de l'Administració de justícia en els termes que preveu la Llei orgànica de protecció de dades.  
  
  
Benidorm, 9 de juliol de 2020. La lletrada de l'Administració de justícia: Susana Lanchas Rodríguez.